**Input fra webinarene om trivsel, arbejdsglæde og udvikling d. 4/2 og 24/3 2021**

**Tillid**: Med inspiration fra Asger Fredslund kan der kigges på de værdier, der opbygger tillid: Åbenhed, accept, pålidelighed og ærlighed. Hvordan spiller de fx sammen med vores ”leveregler” i sundhedsplejen?

**Digitale møder, konsultationer mv:**

* Har vi brug for et (nedskrevet/mere eksplicit) kodeks for vores digitale møder?
* Hvordan skaber vi smalltalk online mhp. at skabe trivsel og kontakt med hinanden?
* Hvor meget skal online-møder fylde *efter* corona?
* I mødet med familier/børn/unge hvornår bruger vi da online-møde, telefonmøde og personlig kontakt? Nu og efter corona.
* Hvordan mestrer vi at arbejde hjemme, fremfor at bo i vores arbejde? Jf. vores retningslinje om tilgængelighed.

**Sjov og glæde**: Det skaber energi og resultater at have det sjovt – hvordan får vi mere af det?

**Pseudoarbejde:**

* Kan vi gøre noget mindre grundigt til fordel for at have tid til noget andet? Har vi for stor en service på nogen områder, så det faktisk tangerer pseudoarbejde?
* Bruger vi for lang tid på nogle opgaver, som andre ville kunne løse hurtigere/bedre, så det på den måde tangerer pseudoarbejde? Fx IT, skraldespande, administrative opgaver mv.

**Værdi frem for tid** – hvad giver det mening vi bruger vores tid på?

**”Sociale sandslotte”**, dvs. de midlertidige sociale initiativer, som nogen har taget i coronatiden mhp. at skabe liv og kontakt. Er der nogen af dem, som er værd at bevare?